gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4278, del 25-06-2002 (2002/6765)

Informació pública del projecte de reparcel·lació i d'urbanització del sector de sòl urbanitzable sense ordenació detallada del S-5 del PGOU de San Fulgencio.
--------------------------------------------------------------------------------------------------------------------------------------------------------------

### Dades del document

Número de DOGV
:   4278

Data del DOGV
:   25-06-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/6765


Organisme emissor
:   Ajuntament de San Fulgencio

Tipus de document
:   Anunci

Informació pública del projecte de reparcel·lació i d'urbanització del sector de sòl urbanitzable sense ordenació detallada del S-5 del PGOU de San Fulgencio. [2002/M6765]
  
Presentat per la mercantil Promociones y Construcciones Larrosa, SL, amb CIF número O55058832, el projecte de reparcel·lació i d'urbanització del sector de sòl urbanitzable sense ordenació detallada del S-5 del PGOU de San Fulgencio, de conformitat amb el que disposen els articles 53 i 69 de la Llei 6/1994, Reguladora de l'Activitat Urbanística, l'Alcaldia ha resolt, per Decret de data 3 de juny de 2002, el següent:
  
Sotmetre a informació pública, per termini de 20 dies, comptats des de l'última publicació d'este edicte, la documentació pròpia dels projectes de reparcel·lació i d'urbanització presentats.
  
El present expedient es tramitarà, en virtut de la remissió efectuada pels articles 53 i 69 de la Llei 6/1994, d'acord amb el que disposen els articles 46 i següents del text legal esmentat.
  
L'expedient podrà ser examinat, durant el dit període, en l'Ajuntament de San Fulgencio i durant el dit període podran presentar-se les al·legacions o els suggeriments que els interessats consideren oportuns.
  
Així mateix, es procedirà, sobre la base del que disposa l'article 69.1.B) a la sol·licitud de certificació registral de domini i càrregues, simultàniament a esta informació pública.
  
D'acord amb el que disposa l'apartat D) de l'article 69.1, els propietaris, dins del període d'informació pública, podran requerir a l'urbanitzador i este contestar, per tal de dirimir controvèrsies respecte a la valoració de drets.
Diari Oficial de la Generalitat Valenciana


Sumari del DOGV 4385, del 25-11-2002 (2002/12677)

Juí verbal de desnonament número 215/2002. Cèdula de notificació.
-----------------------------------------------------------------

### Dades del document

Número de DOGV
:   4385

Data del DOGV
:   25-11-2002

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2002/12715


Organisme emissor
:   Jutjat de Primera Instància Número 18 de València

Tipus de document
:   Anunci

Juí verbal de desnonament número 215/2002. Cèdula de notificació. [2002/F12237]
  
Jesús Olarte Madero, secretari judicial del Jutjat de Primera Instància número 18 de València, faig saber:
  
Que en la resolució dictada en les actuacions de juí verbal de desnonament, seguides en este jutjat amb el número 215/2002, a instància d'Amparo Asensi Tarazona, representada per la procuradora María Esperanza de Oca Ros contra Guadalupe Romero Salazar, s'ha acordat notificar a la demandada rebel, Guadalupe Romero Salazar, la sentència dictada en les actuacions esmentades, de data 27 de setembre de 2002, la part dispositiva de la qual és la següent:
  
«Decisió
  
Que estime la demanda formulada per la representació d'Amparo Asensi Tarazona contra Guadalupe Romero Salazar, decrete la resolució del contracte d'arrendament concertat sobre l'immoble situat al carrer d'En Bany, número 27-1a galeria, porta 3, objecte d'este litigi que vincula les parts, amb advertència de llançament al demandat si no desallotja l'immoble esmentat en el termini legal, i així mateix el condemne a pagar a l'actora la quantitat de 1.803 euros, més les successives mensualitats que vagen vencent i les restants despeses a càrrec de l'arrendatari que es puguen acumular fins al desallotjament de l'immoble i que es fixaran en període d'execució de sentència, més interessos, i tot això sense fer expressa imposició de les costes causades.
  
Contra la present resolució es pot interposar recurs d'apel·lació en el termini de cinc dies davant de l'Audiència Provincial, de conformitat amb el que s'establix en els articles 457 i següents de la Llei d'Enjudiciament Civil 1/2000.
  
Esta és la meua sentència, que pronuncie, mane i firme.
  
I perquè valga de notificació en forma a la demandada, Guadalupe Romero Salazar, declarada en rebel·lia, expedisc el present edicte a fi que s'inserisca en el Diari Oficial de la Generalitat Valenciana i es fixe al tauler d'anuncis d'este jutjat.
Diari Oficial de la Generalitat Valenciana


Sumari del DOGV 4309, del 07-08-2002 (2002/7982)

Informació pública del projecte de reparcel·lació voluntària de la unitat d'execució P.10 del SUB/P del Pla General d'Ordenació Urbana d'Alcalà de Xivert.
----------------------------------------------------------------------------------------------------------------------------------------------------------

### Dades del document

Número de DOGV
:   4309

Data del DOGV
:   07-08-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/7982


Organisme emissor
:   Ajuntament d'Alcalà de Xivert

Tipus de document
:   Anunci

Informació pública del projecte de reparcel·lació voluntària de la unitat d'execució P.10 del SUB/P del Pla General d'Ordenació Urbana d'Alcalà de Xivert. [2002/Q7982]
  
En data 3 de juliol de 2002, la Comissió de Govern va acordar:
  
De conformitat amb l'establit en l'article 69.1 de la Llei 6/1994, Reguladora de l'Activitat Urbanística, sotmetre a informació pública per un termini de 20 dies, comptadors a partir del següent al de la publicació del present edicte en el Diari Oficial de la Generalitat Valenciana, el projecte de reparcel·lació voluntària de la unitat d'execució P.10 del SUB/P del Pla General d'Ordenació Urbana d'Alcalà de Xivert, presentat per la senyora María Cristina Alonso Cuesta, en representació de la mercantil Bañolas Grupo de Gestión, SA, a fi que les persones interessades puguen examinar l'expedient i formular les al·legacions que estimen pertinents.
  
Cosa que es fa pública perquè se'n prenga coneixement.
Diari Oficial de la Generalitat Valenciana


Sumari del DOGV 4269, del 12-06-2002 (2002/6234)

Informació pública del programa per al desenvolupament de l'actuació integrada PAU-10 Alcolea.
----------------------------------------------------------------------------------------------

### Dades del document

Número de DOGV
:   4269

Data del DOGV
:   12-06-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/6234


Organisme emissor
:   Ajuntament d'Orihuela

Tipus de document
:   Anunci

Informació pública del programa per al desenvolupament de l'actuació integrada PAU-10 Alcolea. [2002/A6234]
  
El senyor Francisco Marcos Ferrer, en nom i representació i com a administrador de Contratas Marcos, SL, ha presentat a l'Ajuntament el programa per al desenvolupament de l'actuació integrada PAU-10 Alcolea.
  
L'alternativa tècnica formulada inclou annex d'homologació, pla parcial i projecte d'urbanització.
  
De conformitat amb el que disposa l'article 46 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, se sotmet a informació pública la proposta de programa presentada, durant el termini d'un mes, comptador des del sendemà de la publicació del present anunci.
  
Durant la informació pública la documentació tècnica presentada restarà exposada al Departament d'Urbanisme de l'Ajuntament i s'admetran al·legacions i propostes tècniques alternatives a la presentada. Durant els cinc dies següents al de l'acabament del termini d'informació pública i llevat que s'acorde la pròrroga per 20 dies addicionals, en els casos legalment establits, es podran presentar les propostes juridicoeconòmiques, al·legacions i/o alternatives tècniques.
  
Així mateix, es fa saber que el present anunci es publica igualment als efectes establits en l'article 59.4 de la Llei de Règim Jurídic de les Administracions Públiques i del Procediment Administratiu Comú, per a les persones interessades que siguen desconegudes o amb parador ignorat.
Diari Oficial de la Generalitat Valenciana


Sumari del DOGV 4388, del 28-11-2002 (2002/12698)

Juí de divorci número 9/2001. Cèdula de notificació.
----------------------------------------------------

### Dades del document

Número de DOGV
:   4388

Data del DOGV
:   28-11-2002

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2002/12701


Organisme emissor
:   Jutjat de Primera Instància Número 1 de Catarroja

Tipus de document
:   Anunci

Juí de divorci número 9/2001. Cèdula de notificació. [2002/F12376]
  
Jutjat de Primera Instància número 1 de Catarroja (València)
  
Juí: divorci 9/2001.
  
Part demandant: Isabel Campos Aldavero.
  
Part demandada: Salvador Selma Peris.
  
En el juí esmenat s'ha dictat sentència, la part dispositiva de la qual és del tenor literal següent:
  
"Que estime la demanda de divorci instada per Isabel Campos Aldavero, representada pel procurador Francisco José Pérez Bautista, contra Salvador Selma Peris, acorde el divorci i en conseqüència la dissolució del matrimoni celebrat entre els cònjuges, Isabel Campos Aldavero i Salvador Selma Peris.
  
I tot això sense haver-hi especial pronunciament sobre el pagament de les costes processals, i quan siga ferma esta resolució expediu el despatx oportú per a l'anotació marginal d'esta en la inscripció de matrimoni del Registre Civil corresponent.
  
Esta és la meua sentència, contra la qual es podrà interposar un recurs d'apel·lació en el termini de cinc dies a comptar des del següent al de la notificació d'esta sentència, davant de l'Audiència Provincial, que pronuncie, mane i firme."
  
Atés el desconeixement de l'actual domicili o residència de la part demandada, per mitjà de la provisió de 21 d'octubre de 2002 el jutge, de conformitat amb el que s'establix en els articles 156.4 i 164 de la Llei 1/2000, d'Enjudiciament Civil, en relació amb l'article 497.2 del mateix cos legal, ha acordat la publicació del present edicte al tauler d'anuncis del jutjat i en el Diari Oficial de la Generalitat Valenciana, per a portar a efecte la diligència de notificació de sentència.
Diari Oficial de la Generalitat Valenciana


Sumari del DOGV 4184, del 06-02-2002 (2002/599)

Notificació de desestiment del finançament qualificat al senyor Miguel Ángel Gómez Sánchez.
-------------------------------------------------------------------------------------------

### Dades del document

Número de DOGV
:   4184

Data del DOGV
:   06-02-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/599


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de desestiment del finançament qualificat al senyor Miguel Ángel Gómez Sánchez. [2002/Q599]
  
De conformitat amb el que estableix en l'article 59 de la Llei de Règim Jurídic de les Administracions Públiques i del Procediment Administratiu Comú, es procedeix a la notificació de desestiment del finançament qualificat al senyor Miguel Ángel Gómez Sánchez, atés que no s'ha pogut realitzar en el seu domicili.
  
Vista la seua sol·licitud de desistiment del finançament qualificat d'aquest servei territorial, prèvia comprovació que no hi ha tercers interessats que hagen demanat la continuació del procediment, així com que també s'ha comprovat que la qüestió suscitada no té interés general ni és convenient substanciar-la per a la seua definició i aclariment, resol acceptar aquest desistiment tot això en virtut dels articles 90.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Contra la present resolució, que no posa fi a la via administrativa, es podrà interposar un recurs d'alçada davant del director general d'Arquitectura i Habitatge, en el termini d'un mes, comptador des de l'endemà de la recepció de la notificació, d'acord amb el que disposa l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la nova redacció donada per la Llei 4/1999, de 13 de gener.
  
Tot això sense perjudici que es puga interposar qualsevol altre recurs que es considere oportú.
Diari Oficial de la Generalitat Valenciana


Sumari del DOGV 4401, del 18-12-2002 (2002/13005)

Notificació als hereus de Mª Teresa Rodríguez Ruiz.
---------------------------------------------------

### Dades del document

Número de DOGV
:   4401

Data del DOGV
:   18-12-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/13866


Organisme emissor
:   Conselleria d'Economia, Hisenda i Ocupació

Tipus de document
:   Anunci

Notificació als hereus de Mª Teresa Rodríguez Ruiz. [2002/M13738]
  
D'acord amb el que disposa l'article 105.6 de la Llei 230/1963, de 28 de desembre, General Tributària, segons la redacció que en fa l'article 28.U de la Llei 66/1997, de 30 de desembre, i sent desconeguts els hereus de Mª Teresa Rodríguez Ruiz, finada el 09.07.1998, cal practicar la notificació per mitjà d'anuncis de l'acte següent, basant-se en l'article 59.4 de la Llei de Règim de les Administracions Públiques i del Procediment Administratiu Comú
  
Hereus de: Mª Teresa Rodríguez Ruiz
  
Domicili del finat: c/ Tomás Capdepon, 16-18 Almoradí
  
Procediment impost: Inici d'actuacions inspectores
  
i. successions i donacions
  
Exercici: 1998
  
En virtut d'això, dispose que el subjecte passiu indicat anteriorment, o el seu representant degudament acreditat, haurà de comparéixer en el termini de 10 dies, comptats des del següent al de la publicació de la present resolució en el butlletí oficial que corresponga, de dilluns a divendres, en horari de 09.00 a 14.00 hores, en el Servici d'Inspecció de la Direcció Territorial d'Economia i Hisenda, carrer de Churruca, 25, Alacant, a l'efecte de practicar la notificació de l'esmentat acte.
  
Així mateix, s'adverteix a l'interessat que si no compareix en l'esmentat termini, la notificació s'entendrà produïda a tots els efectes legals des del sendemà del venciment del termini assenyalat per a comparéixer.
Diari Oficial de la Generalitat Valenciana


Sumari del DOGV 4195, del 21-02-2002 (2002/1388)

Ressenya de la Resolució de 24 d'abril de 2001, del conseller d'Obres Públiques, Urbanisme i Transports, per la qual es fa pública la modificació del títol concessional de la concessió del servei públic regular permanent i d'ús general de transport de viatgers per carretera entre Callosa de Segura . Hospital Comarcal . Orihuela i filloles (CVA-003).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4195

Data del DOGV
:   21-02-2002

Secció del DOGV
:   III. CONVENIS I ACTES - D) CONCESSIONS ADMINISTRATIVES

Número del document
:   2002/1388


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Ressenya de la Resolució de 24 d'abril de 2001, del conseller d'Obres Públiques, Urbanisme i Transports, per la qual es fa pública la modificació del títol concessional de la concessió del servei públic regular permanent i d'ús general de transport de viatgers per carretera entre Callosa de Segura - Hospital Comarcal - Orihuela i filloles (CVA-003). [2002/1388]
  
El conseller d'Obres Públiques, Urbanisme i Transports, amb data 24 d'abril de 2001, ha resolt aprovar la modificació de les condicions concessionals de la concessió de servei de transport públic regular permanent i d'ús general de viatgers per carretera entre Callosa de Segura - Hospital Comarcal - Orihuela i filloles (CVA-003).
  
Termini acabament de la concessió:
  
8 de juny de 2012
  
Tarifa base:
  
Tarifa partícip de l'empresa:
  
8,5376 DUR. viatgers/km (aire condicionat inclòs)
Diari Oficial de la Generalitat Valenciana


Sumari del DOGV 4224, del 09-04-2002 (2002/3324)

CORRECCIÓ d'errades de l'Ordre de 14 de gener de 2002, de la Conselleria de Cultura i Educació, per la qual es classifiquen els llocs de treball docent d'especial dificultat de centres públics d'Educació Infantil i Primària, per al curs 2001-2002.
-------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4224

Data del DOGV
:   09-04-2002

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   2002/3324


Data del document
:   09-04-2002

Organisme emissor
:   Conselleria de Cultura i Educació

Tipus de document
:   Correcció d'errades

Correcció d'errades

 Descriptors 

:   * ensenyament primari
    * qualificació del personal
    * personal docent
    * educació preescolar

CORRECCIÓ d'errades de l'Ordre de 14 de gener de 2002, de la Conselleria de Cultura i Educació, per la qual es classifiquen els llocs de treball docent d'especial dificultat de centres públics d'Educació Infantil i Primària, per al curs 2001-2002. [2002/X3324]
  
Advertida una errada en l'ordre abans esmentada, publicada en el Diari Oficial de la Generalitat Valenciana número 4.180, amb data 31 de gener de 2002, es procedix a efectuar la corresponent modificació.
Diari Oficial de la Generalitat Valenciana


Sumari del DOGV 4281, del 28-06-2002 (2002/6480)

Informació pública del nomenament de funcionari de carrera al senyor Salvador Daviu Pellicer, com a agent de la Policia Local de l'Ajuntament de Xeresa.
--------------------------------------------------------------------------------------------------------------------------------------------------------

### Dades del document

Número de DOGV
:   4281

Data del DOGV
:   28-06-2002

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2002/6480


Organisme emissor
:   Ajuntament de Xeresa

Tipus de document
:   Anunci

Informació pública del nomenament de funcionari de carrera al senyor Salvador Daviu Pellicer, com a agent de la Policia Local de l'Ajuntament de Xeresa. [2002/Q6480]
  
En compliment del que es disposa en l'article 136 del Text Refós de les disposicions legals vigents en matèria de règim local i per haver superat l'interessat el curs d'aptitud a què fa referència l'article 34.1.b de la Llei 6/1999, de 19 d'abril, de Coordinació de Policies Locals de la Comunitat Valenciana, es fa públic el nomenament, pel Decret de l'Alcaldia número 22/2002, de 6 de maig, del senyor Salvador Daviu Pellicer, amb el document nacional d'identitat 38247579G, com a funcionari de carrera d'este ajuntament, per a cobrir el lloc de treball d'agent de la policia local, del cos de la Policia Local de l'Ajuntament de Xeresa, que pertany a l'escala d'administració especial, subescala de servicis especials, classe policia local, categoria d'agent.
Diari Oficial de la Generalitat Valenciana


Sumari del DOGV 4364, del 24-10-2002 (2002/11014)

Informació pública del Pla General d'Ordenació Urbana de Barracas.
------------------------------------------------------------------

### Dades del document

Número de DOGV
:   4364

Data del DOGV
:   24-10-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/11785


Organisme emissor
:   Ajuntament de Barracas

Tipus de document
:   Anunci

Informació pública del Pla General d'Ordenació Urbana de Barracas. [2002/Q11352]
  
Mitjançant acord del Ple municipal, se sotmet a informació pública el Pla General d'Ordenació Urbana de Barracas, per un període de dos mesos, durant els quals es trobarà depositat per a la consulta pública a l'ajuntament, de conformitat amb l'establit en l'article 158 del Reglament de Planejament i l'article 38 de la Llei Reguladora de l'Activitat Urbanística.
  
Este acord determina la suspensió de l'atorgament de llicències en la mesura que les noves determinacions suposen una modificació del règim urbanístic vigent. La durada màxima d'esta suspensió serà de dos anys i, en qualsevol cas, s'extingix amb l'aprovació definitiva del planejament.
Diari Oficial de la Generalitat Valenciana


Sumari del DOGV 4218, del 27-03-2002 (2002/2300)

Notificació d'advertiment de caducitat d'expedient al senyor Manuel Antonio Sanz Piqueras.
------------------------------------------------------------------------------------------

### Dades del document

Número de DOGV
:   4218

Data del DOGV
:   27-03-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/2300


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació d'advertiment de caducitat d'expedient al senyor Manuel Antonio Sanz Piqueras. [2002/X2300]
  
De conformitat amb el que estableix l'article 59 de la Llei de Règim Jurídic de les Administracions Públiques i del Procediment Administratiu Comú, es procedeix a la notificació d'advertiment de caducitat al senyor Manuel Antonio Sanz Piqueras, ja que no s'ha pogut practicar en el seu domicili.
  
En relació amb l'expedient de referència, en el qual consta que li va ser notificat el requeriment de data 01.12.1994, perquè esmenara determinades objeccions i/o presentara la documentació i, ja que no hi ha hagut constatació d'haver sigut complit, li comunique que, segons el que disposa l'article 92 de la Llei 30/92, de 26 de novembre, de Règim Jurídic de les Administracions Publiques i del Procediment Administratiu Comú, disposa d'un termini màxim de tres mesos per a complir el requeriment, i se li adverteix que, si no ho fa, es procedirà a dictar la resolució, per la qual es declararà la caducitat i el consegüent arxiu de l'expedient.
  
\*Amb data d'eixida de registre 28.10.94, núm. 27.312, li indiquem el següent:
  
L'article 8,1, a) del Reial Decret 1.932/91, de 20 de desembre, exigeix com a condició imprescindible per a accedir al finançament qualificat: «Que els adquirents dels habitatges, en el cas de persones físiques, no siguen titulars del domini, o d'un dret real d'ús i gaudi sobre cap altre habitatge de protecció oficial ni, en qualsevol cas, sobre un habitatge lliure a la mateixa localitat on se situa l'habitatge objecte de l'actuació protegible, quan el valor de mercat del dit habitatge lliure excedisca del 20% del preu d'aquell»; requisit que també preveu l'article cinqué, a) del Decret 55/1992, de 30 de març, del Govern Valencià.
  
Concretament haurà de presentar-nos la valoració de l'habitatge situat al c/ Paterna núm. 200, E-1P-3, porta 9, de Benimàmet (València), i de l'habitatge situat al c/ Marxalenes núm. 66, E-1P- 1, porta 2, de Marxalenes (València).